Virojärvi (Ylöjärvi)

Virojärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Virojärvi on osa Lavajärven aluetta.

Maantieto 
Virojärvi sijaitsee Koivistonkylän kylässä. Järvi on 300 metriä pitkä, 250 metriä leveä ja sen pinta-ala on 3,7 hehtaaria. Sillä on pieni valuma-alue, joka koostuu metsämaasta ja suosta, mutta järven rantoja reunustavat myös pellot. Järveen laskee kolme ojaa. Koska järvi on tilavuudeltaan pieni, viipyy vesi järvessä laskennallisesti vain 49 vuorokautta. Järven laskuoja lähtee eteläpäästä ja virtaa 2,5 kilometrin päässä Karhelammiin. Sen lähellä sijaitsee kolme maatilaa ja rannoilla on kaksi vapaa-ajan asuntoa. Yhdystiet 2763 ja 2771 kulkevat järven läheltä ja niiden risteys sijaitsee järven lounaispuolella.

Vedenlaatu 
Järven  vedenlaatua on tutkittu vuonna 1999. Vesi on erittäin ruskeaa ja humuspitoista, mikä näkyy suurena hapenkulutuksena. Vesi on hapahkoa ja järven puskurikyky happamoitumista vastaan on hyvä. Veteen on liuennut runsaasti ravinteita. Fosforipitoisuus ylittää arvon 50 mikrogrammaa litralta (50 μg/l). Järven pohjan alusvedessä fosforia oli kaksinkertainen määrä pintaveteen verrattuna. Fosforia vapautuu siten veteen sedimenteistä. Myös typpeä vapautuu sedimenteistä veteen. Tämä sisäinen kuormitus syntyy, kun alusvesi jää hapettomaksi. Pohjan vesikerroksessa syntyy myös rikkivetyä. Järven hapettomuus on myös pintavesien ongelma. Vironjärvi soveltuu virkistyskäyttöön huonosti.

Lähteet 

Lavajärven alue (Lavajärven valuma-alue)
Viljakkalan järvet